GPSC วิ่ง 2% รับข่าวเล็งลงทุน “สายส่งไฟไทย-สิงคโปร์” พ่วงขายไฟสะอาด 1,600 MW
GPSC เตรียมจับมือพาร์ตเนอร์ PTTEP-กฟผ.-กฟภ.ร่วมทุน ลุยบิ๊กโปรเจกต์โครงการสายส่งไฟฟ้าไทย-สิงคโปร์ มูลค่ากว่า 2 แสนล้านบาท เล็งป้อนพลังงานสะอาดให้สิงคโปร์ 1,600 เมกะวัตต์
GPSC เตรียมจับมือพาร์ตเนอร์ PTTEP-กฟผ.-กฟภ.ร่วมทุน ลุยบิ๊กโปรเจกต์โครงการสายส่งไฟฟ้าไทย-สิงคโปร์ มูลค่ากว่า 2 แสนล้านบาท เล็งป้อนพลังงานสะอาดให้สิงคโปร์ 1,600 เมกะวัตต์
1 มิ.ย. 2565

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 10:21น. อยู่ที่ระดับ 67.75 บาท บวก 1 บาท หรือ 1.50% สูงสุดที่ระดับ 68.25 บาท ต่ำสุดที่ระดับ 67.25 บาท ด้วยมูลค่าการซื้อขาย 391.72 ล้านบาท
ทั้งนี้ ราคาหุ้น GPSC ปรับตัวเพิ่มขึ้น หลัง “หนังสือพิมพ์ข่าวหุ้นธุรกิจ” ฉบับวันนี้ (1 มิ.ย.65) รายงานอ้างอิงแหล่งข่าวจากวงการพลังงาน เปิดเผยว่า ขณะนี้ GPSC อยู่ระหว่างศึกษาความเป็นได้ในการลงทุนโครงการสายส่งไฟฟ้าจากประเทศไทย-สิงคโปร์ มูลค่าเบื้องต้นกว่า 2 แสนล้านบาท พร้อมกับสิทธิ์ในการส่งและจำหน่ายไฟฟ้าพลังงานสะอาดให้ประเทศสิงคโปร์จำนวน 1,600MW
โดยเบื้องต้นจะมีการจัดตั้งเป็นบริษัทร่วมทุนที่จะมีทั้งการไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค ในฐานะตัวแทนจากภาครัฐ รวมทั้งกลุ่มบริษัทเอกชน อาทิ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เป็นต้น